CELEX: 62014TA0527
Language: el
Date: 2017-07-13 00:00:00
Title: Υπόθεση T-527/14: Απόφαση του Γενικού Δικαστηρίου της 13ης Ιουλίου 2017 — Rosenich κατά EUIPO [Εσωτερική αγορά — Απόφαση του EUIPO περί απορρίψεως αιτήματος εγγραφής στον κατάλογο εγκεκριμένων αντιπροσώπων — Προϋπόθεση επαγγελματικής κατοικίας εντός της Ένωσης — Άρθρο 93, παράγραφος 2, στοιχείο β', του κανονισμού (ΕΚ) 207/2009 — Ελεύθερη παροχή υπηρεσιών — Άρθρο 36 της Συμφωνίας ΕΟΧ — Σύμφωνη ερμηνεία]

28.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/30
            
         Απόφαση του Γενικού Δικαστηρίου της 13ης Ιουλίου 2017 — Rosenich κατά EUIPO
   (Υπόθεση T-527/14) (1)
   
   ([Εσωτερική αγορά - Απόφαση του EUIPO περί απορρίψεως αιτήματος εγγραφής στον κατάλογο εγκεκριμένων αντιπροσώπων - Προϋπόθεση επαγγελματικής κατοικίας εντός της Ένωσης - Άρθρο 93, παράγραφος 2, στοιχείο β', του κανονισμού (ΕΚ) 207/2009 - Ελεύθερη παροχή υπηρεσιών - Άρθρο 36 της Συμφωνίας ΕΟΧ - Σύμφωνη ερμηνεία])
   (2017/C 283/43)
   Γλώσσα διαδικασίας: η γερμανική
   
      Διάδικοι
   
   
      Προσφεύγων: Paul Rosenich (Triesenberg, Λιχτενστάιν) (εκπρόσωποι: A. von Mühlendahl και C. Eckhartt, δικηγόροι)
   
      Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: αρχικώς G. Schneider, στη συνέχεια D. Walicka)
   
      Αντικείμενο
   
   Προσφυγή κατά της αποφάσεως του τέταρτου τμήματος προσφυγών του EUIPO της 29ης Απριλίου 2014 (υπόθεση R 2063/2012-4), σχετικά με την άρνηση του EUIPO να εγγράψει τον προσφεύγοντα στον κατάλογο των εγκεκριμένων αντιπροσώπων του άρθρου 93 του κανονισμού (ΕΚ) 207/2009 του Συμβουλίου, της 26ης Φεβρουαρίου 2009, για το σήμα της ΕΕ (ΕΕ 2009, L 78, σ. 1).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση του τέταρτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 29ης Απριλίου 2014 (υπόθεση R 2063/2012-4).
            
         
               2)
            
            
               Ακυρώνει την από 7 Σεπτεμβρίου 2012 απόφαση του διευθυντή του τμήματος EUIPO «Επιχειρησιακή υποστήριξη».
            
         
               3)
            
            
               Καταδικάζει το EUIPO στα δικαστικά έξοδα.
            
         
      (1)  EE C 462 της 22.12.2014.